Lionel Barrymore

**Lionel Barrymore** (nombre artistico de **Lionel Herbert Blythe**) estió un actor, director cinematografico y guionista estausunidense, naixiu lo 28 d'abril de 1878 en Philadelphia (Pennsilvania) y muerto lo 15 de noviembre de 1954 en Beverly Hills (California). Activo en o mundo d'o teatro dende zaguerías d'os anyos 1890 y en o mundo d'o cine estausunidense dende primerías d'os anyos 1900, recibió cuantos premios mientres a suya carrera cinematografica, que no remató que dica los anyos 1950.

Tenió una extensa y dilatada carrera cinematografica, con mas de 200 títols en o suyo treballo como actor, ixo sin parar cuenta d'as cintas en que estió director u guionista, d'a suya labor teatral u d'os suyos treballos en a radio. D'entre a suya muit extensa carrera, se puet destacar as suyas interpretacions como actor en bellas cintas: *[[Mata Hari (cinta de 1931)|Mata Hari]]* (1931, George Fitzmaurice), *[[Dinner at Eight (cinta de 1933)|Dinner at Eight]]* (1933, George Cukor), *[[You Can't Take It with You (cinta)|You Can't Take It with You]]* (1938, Frank Capra), *[[Duel in the Sun (cinta)|Duel in the Sun]]* (1946, King Vidor), *[[It's a Wonderful Life]]* (1946, Frank Capra) u *[[Key Largo (cinta)|Key Largo]]* (John Huston).

Fa parte d'una familia prou vinclada a lo mundo do cine y d'o espectaclo, en estar chirmán d'os actors Ethel y John Barrymore y tío avuelo de l'actriz Drew Barrymore. De feito, la suya familia treballaba en o mundo d'a escena dende 1752.

## Biografía
Lionel Barrymore yera fillo d'os actors teatrals Maurice Barrymore y Georgiana Drew, consideraus coomo una d'as familias con mayor prestichio profesional en primerías d'o sieglo XX. A mas, su mai yera chirmana de l'actor John Drew. Dende principios de sieglo Lionel treballaba activament en os escenarios, convertindo-se en un destacau actor en o mundo d'o teatro de Broadway. En 1906 marchó enta París t'adedicar-se a la pintura y albandonar o teatro, pero en tornar en Estaus Unius fació os suyos primers treballos en la naixient industria d'o cine, colaborando con D.W. Griffith en a-saber-los de curtometraches, dica finals de 1914.

Mientres os anyos 1920 desembolicó una important carrera como actor en o cine mudo y en os anyos 1930, en plegar o cine sonoro, s'esècializó en papels de viello entranyable, encara que una mica protestón. Un eixemplo en ye una serie de cintas a on interpretaba a lo *Dr. Gillespie*. En 1940 en *[[It's a Wonderful Life]]*, dirichida por Frank Capra, fació una destacada interpretación d'o malvau Mr. Potter, intepretación que l*'[[American Film Institute]]* considera como una d'as mas destacadas interpretacions d'un malvau en o cine.

As zagueras 15 anyadas d'a suya vida las pasó en una cadiera de ruedas como consecuencia d'una cayida mientres lo rodache d'una cinta, pero ixo no estió obstaclo ta que continase a suya carrera como actor.

## Premios
Lionel Barrymore recibió un premio Oscar a o Millor Actor en 1931 por o suyo papel en a cinta *[[A Free Soul]]*, de Clarence Brown.

O 2 d'agosto de 1960, se li adhibió una estrela a lo *[[Paseyo d'a Fama de Hollywood]]*, estando la suya estrela situada en o 1724 de Vine Street d'a ciudat de Los Angeles.

## Filmografía
### Como actor

## Se veiga tamién
* Cintas interpretadas por Lionel Barrymore.

## Vinclos externos

*  Lionel Barrymore en Internet Movie Database.
*  Lionel Barrymore en Internet Broadway Database.
*  Lionel Barrymore en TCM Movie Database.





## Referencias